# Blažej Krasnovský

### Z Wikipédie

Blažej Krasnovský
slovenský politik a spisovateľ
Narodenie | 3. január 1951 Bunkovce, Slovensko
Úmrtie | 17. august 1999 Tesárske Mlyňany, Slovensko
Pozri aj Biografický portál

Ing. Mgr. Blažej Krasnovský (* 3. január 1951, Bunkovce - † 17. august 1999, kataster obce Tesárske Mlyňany) bol slovenský politik a spisovateľ, autor literatúry pre deti a mládež.

## [úprava] Životopis

Základnú školu ukončil v rodisku, potom študoval na Strednej všeobecnej vzdelávacej škole v Sobranciach, kde maturoval v roku 1969 a v štúdiu pokračoval na Obchodnej fakulte Vysokej školy ekonomickej v Bratislave, ktorú ukončil absolutóriom v roku 1977. V rokoch 1972 – 1995 pracoval v Slovenskej poisťovni, kde zastával rôzne významné funkcie, medzi inými aj funkciu riaditeľa. Popri svojej náročnej práci sa dal na štúdium teológie, ktoré ukončil titulom Mgr. na Gréckokatolíckej bohosloveckej fakulte UPJŠ v Prešove v roku 1996. Od roku 1991 zastával rôzne vrcholné ekonomické funkcie v akciových spoločnostiach, bol členom predstavenstiev a dozorných rád vo viacerých slovenských bankách, bol predsedom Dozornej rady Fondu národného majetku a stal sa i riaditeľom sekcie kapitálového trhu, členom Výkonného výboru Fondu národného majetku, pripravoval stratégiu nutnej ekonomickej transformácie. V novembri 1989 spoluzakladal KDH v regióne východného Slovenska. Od roku 1998 zastával funkciu podpredsedu KDH pre ekonomiku. Tragicky zahynul pri autonehode v katastri obce Tesárske Mlyňany. Bol vedúcim redaktorom časopisu pre kresťanskú kultúru Verbum, zakladajúcim členom Spolku sv. Cyrila a Metoda, bol členom výboru Spolku sv. Vojtecha v Trnave a členom ekonomickej rady Košického apoštolského exarchátu.

## [úprava] Tvorba

Svoje prvé diela začal uverejňovať v roku 1971, knižne debutoval v roku 1984 zbierkou Na linke dôvery. Vo svojej tvorbe využíval náboženské a kresťanské motívy, odsudzoval konzumný spôsob života a materializmus. Venoval sa písaniu meditatívnej, intímnej a občianskej lyriky, je tiež autorom rozhlasových literárnych pásiem a kompozícií, ale tiež televíznych scenárov (Nedeľná chvíľka poézie). Vo svojom vydavateľstve Slovo vydal 50 knižných titulov, medzi ktorými bola poézia, próza, antológie, zborníky poézie, ale tiež drámy od mladých východoslovenských spisovateľov.

## [úprava] Ocenenia

- 2003 - Cena mesta Košice in memoriam za „aktívny podiel pri zakladaní a rozvoji hospodárskych, podnikateľských a kultúrnych aktivít v meste Košice a prínos v oblasti poézie, prózy, vydavateľskej činnosti, so zameraním na duchovnú oblasť“.

## [úprava] Dielo

### [úprava] Poézia pre dospelých

- 1984 - Na linke dôvery
- 1987 - Siločiary
- 1990 - Hodina Jóba
- 1992 - Iný život
- 1995 - Pod dvojramenným krížom
- 1996 - Z ťaživého sna
- 1998 - Až k prameňu

### [úprava] Poézia pre deti a mládež

- 1987 - Stačí malá nepozornosť
- 1990 - Nezbední hrdinovia
- 1990 - Kedy smútia zvieratká
- 1991 - Čo ti značka vraví
- 1993 - Detský kalendár

### [úprava] Publicistika

- 1991 - Boh oslovil politikov

Zdroj: "http://sk.wikipedia.org../../../b/l/a/Bla%C5%BEej_Krasnovsk%C3%BD_bac6.html"

Kategórie: Narodenia v 1951 | Úmrtia v 1999 | Slovenskí spisovatelia | Slovenskí básnici | Slovenskí politici | Politici KDH | Články bez interwiki

##### Views

- Stránka
- Diskusia
- Aktuálna verzia

##### Hľadaj